**ELŐTERJESZTÉS**

Tiszavasvári Város Önkormányzata Képviselő-testületének

2020. február 27-én

tartandó rendes ülésére

Az előterjesztés tárgya: **A Kornisné Liptay Elza Szociális és Gyermekjóléti Központ intézményvezetői álláshelyének betöltésére vonatkozó pályázat kiírásáról, valamint az intézményvezetői pályázatokat elbíráló bizottság tagjainak megválasztásáról**

Iktatószám: TPH/ /2020

Melléklet: nincs

Az előterjesztés előadója: Szőke Zoltán polgármester

Az előterjesztés témafelelőse: dr. Zombori Judit köztisztviselő

Az előterjesztést véleményező bizottságok a hatáskör megjelölésével:

|  |  |
| --- | --- |
| **Bizottság** | **Hatáskör** |
| Pénzügyi és Ügyrendi Bizottság | SZMSZ 4. sz. melléklet 1.30. pontja alapján |
| Szociális és Humán Bizottság | SZMSZ 5. sz. melléklet 1.3. pontja alapján |
|  |  |

Az ülésre meghívni javasolt szervek, személyek:

|  |  |
| --- | --- |
|  |  |

Egyéb megjegyzés:

……………………………………………………………………………………………………………………………………………………………………………………………………

Tiszavasvári, 2020. február 21.

**dr. Zombori Judit**

**témafelelős**

**Tiszavasvári Város Polgármesterétől**

**4440 Tiszavasvári, Városháza tér 4. sz.**

**Tel.: 42/520-500 Fax.: 42/275–000 E–mail: tvonkph@tiszavasvari.hu**

Témafelelős: dr. Zombori Judit

**ELŐTERJESZTÉS**

* **a Képviselő-testülethez –**

**A Kornisné Liptay Elza Szociális és Gyermekjóléti Központ intézményvezetői álláshelyének betöltésére vonatkozó pályázat kiírásáról,valamint az intézményvezetői pályázatokat elbíráló bizottság tagjainak megválasztásáról**

**Tisztelt Képviselő-testület!**

A Képviselő-testület a 198/2016.(VI.23.) Kt. számú határozatával döntött arról, hogy **2016. július 01. napjától 2021. június 30. napjáig** terjedő határozott időtartamra **Nácsáné dr. Kalán Eszter Hajnalkát bízza meg a Kornisné Liptay Elza Szociális és Gyermekjóléti Központ (a továbbiakban Kornisné Központ) intézményvezetői (magasabb vezető) feladatainak ellátásával.**

**Nácsáné dr. Kalán Eszter Hajnalka intézményvezető közalkalmazotti jogviszonyát Tiszavasvári Város Önkormányzata Képviselő-testülete** a 26/2020. (I.30.) Kt. számúhatározattal a közalkalmazottak jogállásáról szóló 1992. évi XXXIII. tv. 30.§ (1) bekezdésc)pontja alapján **felmentéssel megszüntette.** A Kornisné Központ intézményvezetői feladatait jelenleg az intézményvezető helyettes látja el. Nácsáné dr. Kalán Eszter Hajnalka felmentése miatt a megüresedett intézményvezetői (magasabb vezetői) beosztás betöltésére pályázatot kell kiírni.

**A közalkalmazottak jogállásáról szóló 1992. évi XXXIII. törvény** (továbbiakban: Kjt.) 20/B. § (1) bekezdése alapján a magasabb vezető és a vezető beosztás ellátására szóló megbízásra a 20/A. § (1) és (3)-(8) bekezdései értelmében pályázatot kell kiírni.

A Kjt. 20/A.§. (1) és (3)-(8) bekezdései meghatározzák, hogy a pályázati kiírásnak mit kell tartalmaznia, illetve a pályázati eljárás lefolytatására milyen szabályok vonatkoznak.

**Kjt. 20/A.§ (3) bekezdése:**

„(3) A pályázati felhívásban meg kell jelölni:

*a)*a munkáltató és a betöltendő munkakör, vezetői beosztás megnevezését,

*b)*a munkakörbe tartozó, illetve a vezetői beosztással járó lényeges feladatokat,

*c)* a pályázat elnyerésének valamennyi feltételét,

*d)* a pályázat részeként benyújtandó iratokat, igazolásokat, továbbá

*e)* a pályázat benyújtásának feltételeit és elbírálásának határidejét.”

**Kjt. 20/A.§ (5) bekezdése:**

„(5) A pályázó – a (3) bekezdés *d)* pontja alapján meghatározottakon túlmenően – a pályázathoz csatolja

*a)*a munkáltató vezetésére kiírt pályázat esetén a munkáltató vezetésére, fejlesztésére vonatkozó programját,

*b)* arról szóló nyilatkozatát, hogy a pályázati anyagában foglalt személyes adatainak a pályázati eljárással összefüggésben szükséges kezeléséhez hozzájárul,

*c)* a külön jogszabályban vagy a pályázatban előírt további követelmények igazolására vonatkozó okiratokat.”

A közalkalmazottak jogállásáról szóló 1992. évi XXXIII. törvénynek a szociális, valamint a gyermekjóléti és gyermekvédelmi ágazatban történő végrehajtásáról szóló 257/2000. (XII. 26.) Korm. rendelet (továbbiakban: Vhr.) 1/A. § (4) bekezdése kimondja, hogy a pályázati felhívásnak - a Törvény 20/A. §-ának (3) bekezdésében foglaltakon túlmenően - tartalmaznia kell:

a) a beosztáshoz kapcsolódó esetleges juttatásokat,

b) a jogviszony időtartamát, határozott idejű jogviszony esetén a jogviszony kezdő napját és megszűnésének időpontját,

c) a pályázat benyújtásának formáját, határidejét és helyét, a pályázat tartalmi követelményeire vonatkozó szabályokat.

**A Kjt20/B. § (2) bekezdése:**

„A pályázatban meg kell jelölni, hogy a magasabb vezető, illetve a vezető beosztás ellátására megbízást az kaphat, aki a munkáltatóval közalkalmazotti jogviszonyban áll, vagy a megbízással egyidejűleg közalkalmazotti munkakörbe kinevezhető.”

**A Kjt. 20/B. § (3) bekezdése:**

„Ha e törvény alapján a magasabb vezető, illetve vezető beosztás ellátásához pályázatot kell kiírni, a pályázatban meg kell jelölni a közalkalmazott által betöltendő munkakört is.”

**A Kjt. 20/B. § (4) bekezdése:**

„Ha a magasabb vezető, illetve a vezető beosztással történő megbízáshoz közalkalmazotti jogviszony létesítése is szükséges - törvény eltérő rendelkezése hiányában - a kinevezési jogkör a megbízási jogkör gyakorlóját illeti meg.”

**A Kjt. 23. § (1) bekezdése:**

„A magasabb vezető - a 90. §-ban foglalt kivétellel - csak felsőfokú iskolai végzettséggel rendelkező közalkalmazott lehet.”

A Kjt. 23. § (3) bekezdése alapján a magasabb vezetői, valamint a vezetői megbízás jogszabályban megjelölt, legfeljebb 5 évig terjedő határozott időre szól.

A személyes gondoskodást nyújtó szociális intézmények szakmai feladatairól és működésük feltételeiről szóló 1/2000. (I. 7.) SzCsM rendelet (továbbiakban: SzCsM rendelet) 6. § (5) bekezdése értelmében a személyes gondoskodást nyújtó szociális intézményben foglalkoztatottaknak az adott munkakör betöltéséhez szükséges képesítési minimum előírásait a 3. számú melléklet tartalmazza.

Az **SzCsM rendelet 6. § (13) bekezdése** alapján, ha szociális szolgáltatás, illetve ellátás a gyermekek védelméről és a gyámügyi igazgatásról szóló 1997. évi XXXI. törvény szerinti gyermekjóléti, gyermekvédelmi ellátással egy intézmény, szolgáltató keretében kerül megszervezésre, az intézményvezetői munkakört az intézmény, szolgáltató által nyújtott bármelyik ellátási, szolgáltatási forma vezetőjére meghatározott, felsőfokú végzettség körébe tartozó képesítési előírásoknak megfelelő személy betöltheti.

A személyes gondoskodást nyújtó gyermekjóléti, gyermekvédelmi intézmények, valamint személyek szakmai feladatairól és működésük feltételeiről szóló **15/1998. (IV. 30.) NM rendelet (továbbiakban: NM rendelet) 3. § (5) bekezdése** szerint az egyes munkakörökben foglalkoztatott személyek képesítési előírásait a 2. melléklet tartalmazza.

A Vhr. 3. § (3) bekezdése és 3/A. §-a alapján a magasabb vezető beosztásra történő megbízás feltétele:

* legalább öt év felsőfokú végzettséget vagy felsőfokú szakmai képesítést igénylő, a gyermekvédelem, a szociális ellátás, az egészségügyi ellátás, illetve a közoktatás területén betöltött munkakörben szerzett szakmai gyakorlat,
* a közalkalmazott nem áll cselekvőképességet érintő gondnokság alatt, amelyről a megbízást megelőzően nyilatkozik.

Az **NM rendelet 3. § (2) bekezdése** értelmében a személyes gondoskodást nyújtó, vezetői megbízással rendelkező személy a vezetői megbízással rendelkező szociális szolgáltatást nyújtó személyek vezetőképzéséről szóló 25/2017. (X. 18.) EMMI rendelet szerinti vezetőképzés teljesítésére köteles.

Fentiek figyelembe vételével készült el a pályázati felhívás tervezete, mely a határozat mellékletét képezi.

A Kjt. 20/A. § (4) bekezdése értelmében a pályázati felhívást a kormányzati személyügyi igazgatási feladatokat ellátó szerv (a továbbiakban: **személyügyi központ**) internetes oldalán kell közzétenni. A pályázat benyújtásának a határideje a pályázati felhívásnak a személyügyi központ honlapján való elsődleges közzétételétől számított tizenöt napnál - a munkáltató vezetésére kiírt pályázat esetén **harminc napnál** - **rövidebb nem lehet**.

Javaslom, hogy a pályázat kiírója kizárja a pályázat elbírálásából azon pályázót, akinek a pályázata érvénytelen (különösen: aki a pályázat részeként benyújtandó dokumentumokat nem csatolja hiánytalanul, aki határidőn túl nyújtja be, a hatósági erkölcsi bizonyítvány nem a feltüntetett jogszabályi hivatkozás által lett beadva, aki nem a kiírásban meghatározott módon nyújtja be pályázatát).

Tájékoztatom a Képviselő-testület tagjait, hogy a határozat-tervezetben szereplő pályázat adatai a **www.kozigallas.gov.hu** honlapon megjelenő pályázatéval megegyezőek lesznek, azonban a pályázat elektronikus rögzítése miatti formai eltérések lehetnek.

Tájékoztatom a Képviselő-testületet, hogy a Kjt. 20/A.§ (6) bekezdése értelmében a magasabb vezetői beosztásra kiírt pályázat esetén a pályázót a pályázati határidő lejártát követő huszonegy napon belül a kinevezési, megbízási jogkör gyakorlója által létrehozott **legalább háromtagú, a betöltendő munkakör feladatait érintően szakértelemmel rendelkező bizottság** hallgatja meg- melynek nem lehet tagja a kinevezési, megbízási jogkör gyakorlója.

A Vhr. 1/A. § (3) bekezdés a) pont aa) alpontja alapján a **pályázati eljárás lefolytatásával összefüggő feladatokatintézményvezető esetén a fenntartó önkormányzat jegyzője** **látja el** (a továbbiakban: a pályázat előkészítője).

A Vhr. 1/A. § (9)-(13) bekezdései értelmében a pályázatokat a pályázat előkészítője által **esetenként összehívott bizottság véleményezi.** A bizottság tagjai között kell lennie:

a) a pályázat előkészítőjének vagy képviselőjének,

b)magasabb vezetői beosztás esetén a szakmai érdek-képviseleti szövetség, illetőleg egyesület képviselőjének vagy a szakma szerint illetékes szakmai kollégium tagjának.

A bizottság a kiírt feltételeknek megfelelő pályázókat személyesen hallgatja meg. A bizottságnak a meghallgatásról jegyzőkönyvet kell vezetnie, amelynek tartalmaznia kell a bizottság tagjainak a pályázók alkalmasságára vonatkozó véleményét. A pályázati feltételeknek megfelelő pályázatokat a bizottsági véleménnyel együtt a pályázatok elbírálására jogosult személy vagy szerv elé kell terjeszteni. A pályázati eljárást a pályázat benyújtási határidejét követő hatvan napon belül le kell folytatni, eredményéről valamennyi pályázót írásban értesíteni kell.

Képviselő-testület e szakértői bizottság írásba foglalt véleményét mérlegelve, a pályázati határidő lejártát követő 60 napon belül, vagy első ülésén dönt a közalkalmazotti jogviszony létesítéséről, illetve a vezetői megbízásról. Egyebekben a pályázat elbírálásának rendjét a munkáltató határozza meg.

Javaslom, hogy a Képviselő-testület – a törvényben meghatározottaknak eleget téve – a pályázatokat véleményező eseti bizottságba a 1. Szociális Szakmai Szövetség delegált képviselőjét, 2. Dr. Kórik Zsuzsannát, Tiszavasvári Város jegyzőjét, mint pályázati előkészítőt, 3. Balázsi Csillát, Tiszavasvári Város Önkormányzata Képviselő-testületének Pénzügyi és Ügyrendi Bizottságának elnökét, valamint 4. Bakné Répási Ágnest, Tiszavasvári Város Önkormányzata Képviselő-testületének Szociális és Humán Bizottságának elnökét delegálja.

Kérem a Tisztelt Képviselő-testületet, hogy fentiek figyelembevétele mellett a határozat-tervezeteket megtárgyalni és elfogadni szíveskedjen.

Tiszavasvári, 2020. február 21.

**Szőke Zoltán**

**polgármester**

#### HATÁROZAT-TERVEZET

#### TISZAVASVÁRI VÁROS ÖNKORMÁNYZATA

**KÉPVISELŐ-TESTÜLETÉNEK**

**…/2020.(II.27.) Kt. sz.**

**határozata**

**A Kornisné Liptay Elza Szociális és Gyermekjóléti Központ intézményvezetői álláshelyének betöltésére vonatkozó pályázat kiírásáról**

1. Tiszavasvári Város Önkormányzata Képviselő-testülete pályázatot ír ki a **Kornisné Liptay Elza Szociális és Gyermekjóléti Központ** (4440 Tiszavasvári, Vasvári Pál utca 87.) vezetésére, magasabb vezetői beosztás betöltésére a közalkalmazottak jogállásáról szóló 1992. XXXIII. törvény, valamint a közalkalmazottak jogállásáról szóló 1992. XXXIII. törvénynek a szociális, valamint a gyermekjóléti és gyermekvédelmi ágazatban történő végrehajtásáról szóló 257/2000. (XII. 26.) Korm. rendelet, a személyes gondoskodást nyújtó szociális intézmények szakmai feladatairól és működésük feltételeiről szóló 1/2000. (I. 7.) SzCsM rendelet, valamint a személyes gondoskodást nyújtó gyermekjóléti, gyermekvédelmi intézmények, valamint személyek szakmai feladatairól és működésük feltételeiről szóló 15/1998. (IV. 30.) NM rendelet alapján, a határozat mellékletét képező pályázati kiírás szerint.
2. Tiszavasvári Város Önkormányzata Képviselő-testülete megbízza a jegyzőt, hogy a kormányzati személyügyi igazgatási feladatokat ellátó szerv internetes oldalán ([www.kozigallas.gov.hu](http://www.kozigallas.gov.hu)), valamint Tiszavasvári Város honlapján és a Tiszavasvári Polgármesteri Hivatal hirdetőtábláján gondoskodjon a pályázati felhívás közzétételéről.

**Határidő**: azonnal **Felelős:** Dr. Kórik Zsuzsanna

jegyző

**….**/2020. (II.27.) Kt. számú határozat 1. melléklete

**Tiszavasvári Város Önkormányzata Képviselő-testülete**

a "Közalkalmazottak jogállásáról szóló" 1992. évi XXXIII. törvény 20/A. § alapján

pályázatot hirdet

**a Kornisné Liptay Elza Szociális és Gyermekjóléti Központ**

**Intézményvezető (magasabb vezető)**

**beosztás betöltésére**

**Munkáltató:** Kornisné Liptay Elza Szociális és Gyermekjóléti Központ

(Munkáltatói jogkör gyakorló – ha a magasabb vezetői beosztással történő megbízáshoz közalkalmazotti jogviszony létesítése is szükséges – kinevezési jogkör gyakorló: Tiszavasvári Város Önkormányzata Képviselő-testülete; képviseli: Tiszavasvári Város polgármestere)

**A közalkalmazotti jogviszony időtartama:** határozatlan idejű közalkalmazotti jogviszony

**Foglalkoztatás jellege:** Teljes munkaidő

**A vezetői megbízás időtartama:** a vezetői megbízás határozott időre, 5 évig terjedő időtartamra szól.

**A magasabb vezetői megbízás kezdő időpontja:** 2020. május 1.

**A magasabb vezetői megbízás megszűnésének időpontja:** 2025. április 30.

**A munkavégzés helye:** Szabolcs-Szatmár-Bereg Megye, 4440 Tiszavasvári, Vasvári Pál u. 87.

A magasabb vezetői megbízással járó közalkalmazotti munkaköre és a munkakörbe tartozó lényeges feladatok a pályázó iskolai végzettségének, szakképesítésének függvényében kerülnek megállapításra.

**A munkakörbe tartozó, illetve a vezetői megbízással járó lényeges feladatok**:

Feladata az intézmény irányítása, ellenőrzési, munkáltatói feladatainak ellátása, a felelős költségvetési gazdálkodás, szakszerű és törvényes intézményi működtetés, alapító okirat szerinti feladatok ellátása, kapcsolattartás a fenntartóval és a különböző szakmai szervekkel. Döntés az intézmény működésével kapcsolatos minden olyan ügyben, melyet jogszabály a hatáskörébe utal. Az intézményben dolgozók munkájának irányítása, ellenőrzése. A Szervezeti és Működési Szabályzatban, valamint a hatályos jogszabályokban biztosított, hatáskörébe utalt munkáltatói jogok gyakorlása. A fenntartó felé beszámoló készítése az intézmény működéséről, tevékenységéről.

**Illetmény és juttatások:**

Az illetmény megállapítására és a juttatásokra a közalkalmazottak jogállásáról szóló 1992. évi XXXIII. törvény rendelkezései, valamint a közalkalmazottak jogállásáról szóló törvénynek a szociális, valamint a gyermekjóléti és gyermekvédelmi ágazatban történő végrehajtásról szóló 257/2000.(XII.26.) kormányrendelet rendelkezései, valamint a Képviselő-testület által az adott magasabb vezetői beosztásra megállapított határozott időre szóló kereset kiegészítés rendelkezései az irányadók.

**Pályázati feltételek:**

* **magyar állampolgárság**; vagy külön jogszabály szerint a szabad mozgás és tartózkodás jogával rendelkező, illetve bevándorolt vagy letelepedett státusz;
* **18**. **életév betöltése**;
* **cselekvőképesség**;
* **büntetlen előélet**; nem áll a Kjt. 20. § (2) bekezdés d) pontja szerinti büntetőeljárás hatálya alatt, és vele szemben nem állnak fenn a Kjt. 20. § (2d) és (2e) bekezdésben foglalt kizáró okok;
* **főiskola**, a személyes gondoskodást nyújtó gyermekjóléti, gyermekvédelmi intézmények, valamint személyek szakmai feladatairól és működésük feltételeiről szóló 15/1998. (IV. 30.) NM rendelet 2. számú melléklet I. rész I.1. pontja szerinti felsőfokú végzettség, vagy a személyes gondoskodást nyújtó szociális intézmények szakmai feladatairól és működésük feltételeiről szóló 1/2000. (I. 7.) SZCSM rendelet 3. számú mellékletében az intézményvezetői munkakörben **előírt felsőfokú végzettség;**

(Ha szociális szolgáltatás, illetve ellátás a gyermekek védelméről és a gyámügyi igazgatásról szóló 1997. évi XXXI. törvény szerinti gyermekjóléti, gyermekvédelmi ellátással egy intézmény, szolgáltató keretében kerül megszervezésre, az intézményvezetői munkakört az intézmény, szolgáltató által nyújtott bármelyik ellátási, szolgáltatási forma vezetőjére meghatározott, felsőfokú végzettség körébe tartozó képesítési előírásoknak megfelelő személy betöltheti.)

* **vagyonnyilatkozat** tételi eljárás lefolytatása;
* a közalkalmazottak jogállásáról szóló 1992. évi XXXIII. törvénynek a szociális, valamint a gyermekjóléti és gyermekvédelmi ágazatban történő végrehajtásáról szóló 257/2000.(XII.26.) Korm. rendelet 3.§ (3) bekezdésben foglaltak szerinti **szakmai gyakorlat,**
* a magasabb vezető, illetve a vezető beosztás ellátására megbízást az kaphat, aki a munkáltatóval közalkalmazotti jogviszonyban áll, vagy a megbízással egyidejűleg közalkalmazotti munkakörbe kinevezhető,
* vállalja a személyes gondoskodást nyújtó, vezetői megbízással rendelkező személy a vezetői megbízással rendelkező szociális szolgáltatást nyújtó személyek vezetőképzéséről szóló 25/2017. (X.18.) EMMI rendelet szerinti **vezetőképzés teljesítését;**
* a közalkalmazottak jogállásáról szóló 1992. évi XXXIII. törvény 41. § (1) és (2) bekezdéseinek való megfelelés.

**A pályázat részeként benyújtandó iratok, igazolások:**

* fényképes szakmai önéletrajz;
* az intézmény vezetésére, fejlesztésére vonatkozó program;
* végzettséget tanúsító bizonyítványok, szakmai gyakorlatot, valamint az egyéb képzettséget, nyelvismeretet igazoló okiratok másolatai;
* 3 hónapnál nem régebbi hatósági erkölcsi bizonyítvány, mely szerint a pályázó nem áll a Kjt. 20. § (2) bekezdés d) pontja szerinti büntetőeljárás hatálya alatt, és vele szemben nem állnak fenn a Kjt. 20. § (2d) és (2e) bekezdésben foglalt kizáró okok;
* a pályázó nyilatkozata/hozzájárulása a pályázati anyagban foglalt személyes adatok pályázati eljárással összefüggésben szükséges kezeléséhez;
* a pályázó hozzájárulása ahhoz, hogy a pályázati anyagot a véleményezésre jogosultak megismerhetik;
* a pályázó nyilatkozata a Kjt. 41. § (1) és (2) bekezdései szerinti összeférhetetlenségről;
* a pályázó nyilatkozata arról, hogy a pályázó magyar állampolgár, vagy külön jogszabály szerint a szabad mozgás és tartózkodás jogával rendelkező, illetve bevándorolt vagy letelepedett státusszal rendelkezik;
* a pályázó nyilatkozata arról, hogy a pályázó nem áll cselekvőképességet érintő gondnokság alatt;
* a pályázó nyilatkozata/hozzájárulása, hogy sikeres pályázat esetén vállalja az egyes vagyonnyilatkozat–tételi kötelezettségekről szóló 2007. évi CLII törvényben meghatározott vagyonnyilatkozat tételi eljárás lefolytatását;
* a pályázó nyilatkozata arról, hogy vállalja a személyes gondoskodást nyújtó, vezetői megbízással rendelkező személy a vezetői megbízással rendelkező szociális szolgáltatást nyújtó személyek vezetőképzéséről szóló 25/2017. (X.18.) EMMI rendelet szerintivezetőképzés teljesítését;
* a pályázó nyilatkozata arról, hogy – pályázatával kapcsolatban – az azt elbíráló üléseken kívánja-e zárt ülés megtartását, illetve nyílt ülés esetén a személyes adatainak zártan történő kezelését.

**A közalkalmazotti jogviszony időtartama:** a közalkalmazotti jogviszony határozatlan időre szól, az intézménynél újonnan létesített jogviszony esetén – a Kjt. 21/A. § (1) bekezdése alapján - 3 hónap próbaidő kikötésével.

**A munkakör/beosztás betölthetőségének időpontja:** 2020. május 1.

**A pályázat benyújtásának határideje:** 2020. április 6.

A pályázati kiírással kapcsolatosan további információt Dr. Kórik Zsuzsanna jegyző nyújt, a 42/520-500-as telefonszámon.

**A pályázatok benyújtásának módja:**

Postai úton, a pályázatnak Tiszavasvári Város Önkormányzatának Képviselő-testülete címére történő megküldésével (4440 Tiszavasvári, Városháza tér 4.). Kérjük a borítékon feltüntetni a pályázati adatbázisban szereplő **azonosító számot: …./2020.**, valamint a beosztás elnevezését: **intézményvezető.**

**A pályázat elbírálásának módja, rendje:**

A kiírt feltételeknek megfelelő pályázatokat a Kjt. 20/A. § (6) bekezdése és a közalkalmazottak jogállásáról szóló 1992. évi XXXIII. törvénynek a szociális, valamint a gyermekjóléti és gyermekvédelmi ágazatban történő végrehajtásáról szóló 257/2000. (XII.26.) Korm. rendelet 1/A. § (10) bekezdésében megjelölt tagokkal bővített szakmai bizottság véleményezi. A bizottság a kiírt feltételeknek megfelelő pályázókat személyesen hallgatja meg, majd ezt követően a pályázatok elbírálására a Képviselő-testület soron következő első ülésén kerül sor.

A pályázat kiírója kizárja a pályázat elbírálásából azon pályázót, akinek a pályázata érvénytelen (különösen: aki a pályázat részeként benyújtandó dokumentumokat nem csatolja vagy hiányosan csatolja, aki határidőn túl nyújtja be, a hatósági erkölcsi bizonyítvány nem a feltüntetett jogszabályi hivatkozással lett beadva, aki nem a kiírásban meghatározott módon nyújtja be pályázatát.) A pályázat kiírója fenntartja a jogot, hogy a pályázati eljárást érvényes pályázatok esetén is indokolás nélkül eredménytelenné nyilvánítsa.

A pályázat beadásával a pályázó egyúttal minden, az előbbiekben meghatározott feltételt magára nézve kötelezőnek fogad el. A pályázat eredményéről valamennyi pályázó írásban értesül.

**A pályázat elbírálásának határideje:** A pályázat benyújtási határidejét követő 60 nap.

**A pályázati kiírás további közzétételének helye, ideje:**

* Tiszavasvári Város Honlapja – 2020. február 28.
* Tiszavasvári Polgármesteri Hivatal hirdetőtábláján való kifüggesztés – 2020. február 28.

**A munkáltatóval kapcsolatban további információt a www.tiszavasvari.hu honlapon szerezhet.**

**HATÁROZAT-TERVEZET**

**TISZAVASVÁRI VÁROS ÖNKORMÁNYZATA**

**KÉPVISELŐ-TESTÜLETÉNEK**

**…/2020.(II.27.) Kt. sz.**

**határozata**

**A Kornisné Liptay Elza Szociális és Gyermekjóléti Központ intézményvezetői álláshelyére kiírt pályázatot elbíráló bizottság tagjainak megválasztásáról**

Tiszavasvári Város Önkormányzatának Képviselő-testülete a közalkalmazottak jogállásáról szóló 1992. évi XXXIII. törvény 20/A. § (6) bekezdésében foglaltak alapján az alábbiakról dönt:

1. A **Kornisné Liptay Elza Szociális és Gyermekjóléti Központ intézményvezetői álláshelyére** benyújtott pályázatok véleményezésére háromtagú eseti bizottságot hoz létre.
2. Az eseti bizottság feladatainak ellátásával az alábbi személyeket bízza meg:

**Szociális Szakmai Szövetség delegált képviselője**, mint külső szakértő,

**Dr. Kórik Zsuzsanna** jegyző, mint a pályázat előkészítője,

könyvtárvezetőjét, megbízott intézményvezetőt,

**Balázsi Csilla** Tiszavasvári Város Önkormányzata Képviselő-testületének Pénzügyi és Ügyrendi Bizottságának elnökét

**Bakné Répási Ágnes**, Tiszavasvári Város Önkormányzata Képviselő-testületének

Szociális és Humán Bizottságának elnöke

**Határidő:** azonnal **Felelős:** Szőke Zoltán polgármester

2. Felkéri a bizottság tagjait, hogy a beérkezett pályázatokat véleményezzék, és azt írásban juttassák el Tiszavasvári Város Polgármesteréhez. A bizottság írásbeli véleményének polgármesterhez történő leadását követően a bizottság külön intézkedés nélkül megszűnik.

**Határidő**: esedékességkor **Felelős:** Szőke Zoltán polgármester