**ELŐTERJESZTÉS**

**Tiszavasvári Város Önkormányzata**

**Képviselő-testületének**

**2020. február 27-én tartandó rendes ülésére**

**Az előterjesztés tárgya: A Tiszavasvári Bölcsőde alapító okiratának módosítása**

**Ügyiratszám:** TPH/694/2020.

**Az előterjesztés előadója:** Szőke Zoltán polgármester

**Az előterjesztést témafelelőse:** Krasznainé dr. Csikós Magdolna osztályvezető

**Az előterjesztést véleményező bizottságok a hatáskör megjelölésével:**

|  |  |
| --- | --- |
| **Bizottság** | **Hatáskör** |
| Pénzügyi és Ügyrendi Bizottság | SZMSZ 4. melléklet 1.30. pontja |
| Szociális és Humán Bizottság | SZMSZ 5. melléklet 1.9. pontja |

**Az ülésre meghívni javasolt szervek, személyek:**

|  |  |  |
| --- | --- | --- |
| Reznek Istvánné | Tiszavasvári Bölcsőde intézményvezető | [cseperedok@tiszavasvari.hu](mailto:cseperedok@tiszavasvari.hu) |
| Huri-Szabó Szilvia | Városi Kincstár igazgató | [huri.szaboszilvia@varosikincstar.t-online.hu](mailto:huri.szaboszilvia@varosikincstar.t-online.hu) |

**Egyéb megjegyzés:**

……………………………………………………………………………………………………………………………………………………………………………………………………

Tiszavasvári, 2020. február 21.

**Krasznainé dr. Csikós Magdolna**

témafelelős

Tiszavasvári Város Polgármesterétől

4440 Tiszavasvári, Városháza tér 4. sz.

Tel.: 42/520-500 Fax.: 42/275–000 e–mail: tvonkph@tiszavasvari.hu

**Témafelelős:** Krasznainé dr. Csikós Magdolna

**Előterjesztés**

- a Képviselő-testülethez -

**A Tiszavasvári Bölcsőde alapító okiratának módosításáról**

**Tisztelt Képviselő testület!**

A **Tiszavasvári Bölcsőde** alapító okiratának módosítására legutóbb a **176/2017. (VII.19.) Kt. számú határozattal** került sor.

**A jelen módosítás indokai az alábbiak:**

A Magyar Államkincstár felhívással élt 2020. február 7. napján kelt levelében az Önkormányzat felé az alábbiak okán:

A 2020. január 1-jén hatályba lépett, a pénzügyminiszter 15/2019. (XII.7.) PM rendelete 8.§ (2) bekezdése alapján a kormányzati funkciók, államháztartási szakfeladatok és szakágazatok osztályozási rendjéről szóló 68/2013. (XII. 29.) NGM rendelet hatályon kívül helyezésre került.

Ebből kifolyólag – különös tekintettel a kormányzati funkciók változására - a költségvetési szervek alapító okiratát felül kell vizsgálni, és a módosításokat 2020. március 21-ig a Magyar Államkincstár felé szükséges bejelenteni.

A Tiszavasvári Bölcsőde alapító okirata aktuális állapota fentiek értelmében egyeztetésre került az intézményvezetővel és a Városi Kincstár vezetőjével és gazdasági vezetőjével is.

A Tiszavasvári Bölcsőde alapító okiratában így az alábbi módosítás válik szükségessé:

**1. Az alaptevékenységek közül az alábbi feladat törlése szükséges, mivel azt az intézmény már nem végzi:**

**104036 Munkahelyi étkeztetés bölcsődében**

**2. A 104031 kormányzati funkció feladat elnevezése módosult „gyermekek bölcsődében és mini bölcsődében történő ellátása” megnevezésre, így ennek az alapító okiraton való átvezetése szükséges.**

**3. A szünidei gyermekétkeztetés feladatát meghatározó, alapító okirat 4.1 pontja szövegrészt az alábbiakban javasolja módosítani az intézményvezető:**

*„Szünidei gyermekétkeztetést biztosít (déli meleg főétkezést) a bölcsődei ellátásban részesülő gyermekek számára az ellátást nyújtó intézmény zárva tartásának időtartama alatt, és a bölcsődei ellátásban nem részesülő hátrányos helyzetű gyermek, és rendszeres gyermekvédelmi kedvezményben részesülő halmozottan hátrányos helyzetű gyermek számára a nyári szünetben legalább 43 munkanapon, legfeljebb a nyári szünet időtartamára eső valamennyi munkanapon, az őszi, téli és tavaszi szünetben a tanév rendjéhez igazodóan szünetenként az adott tanítási szünet időtartamára eső valamennyi munkanapon.”*

A fentiek figyelembe vételével kérem a Tisztelt Képviselő-testületet az előterjesztés megtárgyalására, továbbá a határozat-tervezet elfogadására.

Tiszavasvári, 2020. február 21.

**Szőke Zoltán**

**polgármester**

**HATÁROZAT-TERVEZET**

**TISZAVASVÁRI VÁROS ÖNKORMÁNYZATA**

**KÉPVISELŐ-TESTÜLETÉNEK**

**…/2020. (II. …..) Kt. számú**

**határozata**

**A Tiszavasvári Bölcsőde alapító okiratának módosításáról**

Tiszavasvári Város Önkormányzata Képviselő-testülete az államháztartásról szóló 2011. évi CXCV. törvény 7.§ és 8. §. (1) bekezdés b) pontjában biztosított jogkörében eljárva az önkormányzat által fenntartott Tiszavasvári Bölcsőde 13655-3/2017. számú alapító okiratát az alábbiak szerint módosítja:

1. Az alapító okirat 4.1. pontja szünidei étkeztetésre vonatkozó feladat meghatározása az alábbi szövegrészre módosul:

*„Szünidei gyermekétkeztetést biztosít (déli meleg főétkezést) a bölcsődei ellátásban részesülő gyermekek számára az ellátást nyújtó intézmény zárva tartásának időtartama alatt, és a bölcsődei ellátásban nem részesülő hátrányos helyzetű gyermek, és rendszeres gyermekvédelmi kedvezményben részesülő halmozottan hátrányos helyzetű gyermek számára a nyári szünetben legalább 43 munkanapon, legfeljebb a nyári szünet időtartamára eső valamennyi munkanapon, az őszi, téli és tavaszi szünetben a tanév rendjéhez igazodóan szünetenként az adott tanítási szünet időtartamára eső valamennyi munkanapon.”*

1. Az alapító okirat a költségvetési szerv alaptevékenységeit felsoroló 4.3. pontjában a munkahelyi étkeztetés törlésre kerül.
2. Az alapító okirat a költségvetési szerv alaptevékenységének kormányzati funkció szerinti megjelölésére vonatkozó 4.4. pontjában foglalt táblázatban az alábbi kormányzati funkció kerül törlésre:

|  |  |  |
| --- | --- | --- |
|  | kormányzati funkciószám | kormányzati funkció megnevezése |
| 3. | 104036 | Munkahelyi étkeztetés bölcsődében |

1. Az alapító okirat a költségvetési szerv alaptevékenységének kormányzati funkció szerinti megjelölésére vonatkozó 4.4. pontjában foglalt táblázatban az alábbi kormányzati funkció megnevezése módosításra kerül:

|  |  |  |
| --- | --- | --- |
|  | kormányzati funkciószám | kormányzati funkció megnevezése |
| 1. | 104031 | gyermekek bölcsődében és mini bölcsődében történő ellátása |

1. Felkéri a polgármestert és a jegyzőt, hogy 8 napon belül kérelmezzék a Magyar Államkincstárnál a módosított alapító okirat törzskönyvi nyilvántartáson való átvezetését.
2. Felkéri a Polgármestert, hogy a Tiszavasvári Bölcsőde intézményvezetőjét tájékoztassa a képviselő-testület döntéséről.

**Határidő:** döntés után 8 nap **Felelős:** Szőke Zoltán polgármester és

Dr. Kórik Zsuzsanna jegyző

*..../2020. (II….) Kt. számú határozat 1. melléklete*

Okirat száma: *TPH/.…../2020.*

Módosító okirat

A **Tiszavasvári Bölcsőde, Tiszavasvári Város Önkormányzat Képviselő-testülete** által **2017. július 21. napján kiadott, 13655-3/2017. számú** **alapító okiratát** **az államháztartásról szóló 2011. évi CXCV. törvény 8/A. §-a alapján – Tiszavasvári Város Önkormányzata Képviselő-testületének a …./2020. (II…….) képviselő-testületi határozatára figyelemmel – a következők szerint módosítom:**

1. Az alapító okirat 4.1. pontja szünidei étkeztetésre vonatkozó feladat meghatározása az alábbi szövegrészre módosul:

Szünidei gyermekétkeztetést biztosít (déli meleg főétkezést) a bölcsődei ellátásban részesülő gyermekek számára az ellátást nyújtó intézmény zárva tartásának időtartama alatt, és a bölcsődei ellátásban nem részesülő hátrányos helyzetű gyermek, és rendszeres gyermekvédelmi kedvezményben részesülő halmozottan hátrányos helyzetű gyermek számára a nyári szünetben legalább 43 munkanapon, legfeljebb a nyári szünet időtartamára eső valamennyi munkanapon, az őszi, téli és tavaszi szünetben a tanév rendjéhez igazodóan szünetenként az adott tanítási szünet időtartamára eső valamennyi munkanapon.

2. Az alapító okirat a költségvetési szerv alaptevékenységeit felsoroló 4.3. pontjában a munkahelyi étkeztetés törlésre kerül.

3. Az alapító okirat a költségvetési szerv alaptevékenységének kormányzati funkció szerinti megjelölésére vonatkozó 4.4. pontjában foglalt táblázatban az alábbi kormányzati funkció kerül törlésre:

|  |  |  |
| --- | --- | --- |
|  | kormányzati funkciószám | kormányzati funkció megnevezése |
| 3. | 104036 | Munkahelyi étkeztetés bölcsődében |

4. Az alapító okirat a költségvetési szerv alaptevékenységének kormányzati funkció szerinti megjelölésére vonatkozó 4.4. pontjában foglalt táblázatban az alábbi kormányzati funkció megnevezése módosításra kerül:

|  |  |  |
| --- | --- | --- |
|  | kormányzati funkciószám | kormányzati funkció megnevezése |
| 1. | 104031 | gyermekek bölcsődében és mini bölcsődében történő ellátása |

Jelen módosító okiratot a törzskönyvi nyilvántartásba történő bejegyzés napjától kell alkalmazni.

Kelt: Tiszavasvári, 2020. időbélyegző szerint

P.H.

Szőke Zoltán

polgármester

2. melléklet a ……./2020. (II…..) Kt. számú határozathoz

Okirat száma: TPH/…../2020.

Alapító okirat  
módosításokkal egységes szerkezetbe foglalva

**Az államháztartásról szóló 2011. évi CXCV. törvény 8/A. §-a alapján a(z) Tiszavasvári Bölcsőde alapító okiratát a következők szerint adom ki:**

1. **A költségvetési szerv  
   megnevezése, székhelye, telephelye**
   1. A költségvetési szerv
      1. megnevezése: Tiszavasvári Bölcsőde
      2. rövidített neve: TIB
   2. A költségvetési szerv
      1. székhelye: 4440 Tiszavasvári, Gombás András utca 8. A ép.
2. **A költségvetési szerv  
   alapításával és megszűnésével összefüggő rendelkezések**
   1. A költségvetési szerv alapításának dátuma: 2013. július 1.
   2. A költségvetési szerv jogelőd költségvetési szervének

|  |  |  |
| --- | --- | --- |
|  | megnevezése | székhelye |
| 1 | A Tiszavasvári Többcélú Kistérségi Társulás Tiszavasvári Bölcsődéje | 4440 Tiszavasvári, Vöröshadsereg utca 10. |

1. **A költségvetési szerv irányítása, felügyelete**
   1. A költségvetési szerv irányító szervének
      1. megnevezése: Tiszavasvári Város Önkormányzata Képviselő-testülete
      2. székhelye: 4440 Tiszavasvári, Városháza tér 4.
   2. A költségvetési szerv fenntartójának
      1. megnevezése: Tiszavasvári Város Önkormányzata
      2. székhelye: 4440 Tiszavasvári, Városháza tér 4.
2. **A költségvetési szerv tevékenysége**
   1. A költségvetési szerv közfeladata: A gyermekek védelméről és a gyámügyi igazgatásról szóló 1997. évi XXXI. törvény (továbbiakban: Gyvt.) 42. § (1) bekezdésében foglaltaknak megfelelően feladata a családban nevelkedő 3 éven aluli gyermekek napközbeni ellátása, szakszerű gondozása és nevelésének biztosítása. Ha a gyermek a 3. évét betöltötte, de testi vagy szellemi fejlettségi szintje alapján még nem érett az óvodai nevelésre, a 4. évének betöltését követő augusztus 31-ig nevelhető és gondozható a bölcsődében. A Gyvt. 21§, 21/A. § valamint 21/C. §-ai alapján: Természetbeni ellátásként a gyermek életkorának megfelelő gyermekétkeztetést, biztosít. A bölcsődei ellátásban részesülő gyerekek részére az ellátási napokon reggeli főétkezést, déli meleg főétkezést, valamint tízórai és uzsonna formájában két kisétkezést biztosít főzőkonyha üzemeltetéssel, intézményi gyermekétkeztetés keretében.

~~Szünidei gyermekétkeztetést biztosít a bölcsődei ellátásban részesülő gyermekek számára az ellátást nyújtó intézmény zárva tartásának időtartama alatt, a nyári szünetben legalább 43 munkanapon, legfeljebb a nyári szünet időtartamára eső valamennyi munkanapon, az őszi, téli és tavaszi szünetben a tanév rendjéhez igazodóan szünetenként az adott tanítási szünet időtartamára eső valamennyi munkanapon.~~

Szünidei gyermekétkeztetést biztosít (déli meleg főétkezést) a bölcsődei ellátásban részesülő gyermekek számára az ellátást nyújtó intézmény zárva tartásának időtartama alatt, és a bölcsődei ellátásban nem részesülő hátrányos helyzetű gyermek, és rendszeres gyermekvédelmi kedvezményben részesülő halmozottan hátrányos helyzetű gyermek számára a nyári szünetben legalább 43 munkanapon, legfeljebb a nyári szünet időtartamára eső valamennyi munkanapon, az őszi, téli és tavaszi szünetben a tanév rendjéhez igazodóan szünetenként az adott tanítási szünet időtartamára eső valamennyi munkanapon.

* 1. A költségvetési szerv főtevékenységének államháztartási szakágazati besorolása:

|  |  |  |
| --- | --- | --- |
|  | szakágazat száma | szakágazat megnevezése |
| 1 | 889110 | Bölcsődei ellátás |

* 1. A költségvetési szerv alaptevékenysége: Bölcsődei ellátás, főzőkonyha üzemeltetés, intézményi és intézményen kívüli gyermekétkeztetés, ~~munkahelyi étkeztetés~~.
  2. A költségvetési szerv alaptevékenységének kormányzati funkció szerinti megjelölése:

|  |  |  |
| --- | --- | --- |
|  | kormányzati funkciószám | kormányzati funkció megnevezése |
| 1 | 104031 | Gyermekek ~~napközbeni ellátása~~ bölcsődében és mini bölcsődében történő ellátása |
| 2 | 104035 | Gyermekétkeztetés bölcsődében, fogyatékosok nappali intézményében |
| 3. | 104037 | Intézményen kívüli gyermekétkeztetés |

* 1. A költségvetési szerv illetékessége, működési területe: Tiszavasvári és Rakamaz városok, Szorgalmatos, Tiszadada, Tiszaeszlár, Tiszanagyfalu, Tímár, Szabolcs községek, valamint Tiszadob Nagyközség közigazgatási területei

1. **A költségvetési szerv szervezete és működése**
   1. A költségvetési szerv vezetőjének megbízási rendje: A vezetőt nyilvános pályázat alapján a Tiszavasvári Város Önkormányzat Képviselő-Testülete bízza meg, és gyakorolja a munkáltatói jogokat (kinevezés, jogviszony megszüntetése, fegyelmi eljárás). Az egyéb munkáltatói jogokat Magyarország helyi önkormányzatairól szóló 2011. évi CLXXXIX. törvény által biztosított hatáskörben Tiszavasvári Város Polgármestere gyakorolja. A vezető foglalkoztatási jogviszonyára a közalkalmazottak jogállásáról szóló 1992. évi XXXIII. törvény rendelkezései az irányadók, azaz határozatlan idejű közalkalmazottként történő foglalkoztatása mellett határozott idejű megbízottként látja el a feladatot.
   2. A költségvetési szervnél alkalmazásban álló személyek jogviszonya:

|  |  |  |
| --- | --- | --- |
|  | foglalkoztatási jogviszony | jogviszonyt szabályozó jogszabály |
| 1 | közalkalmazotti jogviszony | a közalkalmazottak jogállásáról szóló 1992. évi XXXIII. törvény |